ชอบทานไอศกรีมอยู่แล้ว มาเที่ยวทั้งที ไอศกรีมไข่แข็งที่นี่ เลยเป็นเมนูที่อยากลองค่ะ ที่กรุงเทพไม่ค่อยมีอ่ะเนอะ ????

ที่นี่จะมีไอศกรีมรส กะทิ ทุเรียน สตอเบอรี่ กาแฟ ช็อคโกแลต วนิลา ส่วนท้อปปิ้งจะมี ลูกชิด ลูกเกด โอวัลติน เม็ดมะม่วง ซุปข้าวโพด ช็อคโกแลต กล้วยหอม และไข่แข็งค่ะ

ไอศกรีม 4 รสจะราคา 20 บาทค่ะ ถ้ารวมรสจะราคา 30 บาท ส่วนท้อปปิ้งเพิ่มอย่างละ 5 บาทค่ะ

ไอศกรีมรสกะทิ ไม่ได้เข้มข้นมาก แต่หอมเบาๆใช้ได้ค่ะ ทานเรื่อยๆอาจหวานไปนิดนึง ส่วนซุปข้าวโพดจะออกเค็มๆมันๆนิดๆ ทานคู่กับไอศกรีมค่อยได้รสพอดีขึ้นค่ะ ส่วนไข่แข็งมาเป็นแผ่นโปะด้านบน พอละลายคนๆรวมกับไอศกรีม ก็มันๆดีค่ะ 
 
ที่นี่มีน้ำเปล่าบริการฟรีด้วยค่ะ ใครอยากทานไอศกรีมร้านเก่าแก่ของจังหวัดนี้ อย่าลืมแวะมาสักถ้วยนะคะ